Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
22 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 2.32 จุด (0.14%) ปิดภาคเช้าที่ 1,619.65 จุด ด้วยมูลค่าการซื้อขาย 14,391.58 ล้านบาท
Most Positive Impact: PTT (+1.4 จุด), SCC (+0.47 จุด), CPALL (+0.44 จุด)
Most Negative Impact: AOT (-1.4 จุด), KBANK (-0.23 จุด), PTTEP (-0.19 จุด)
แนวโน้มตลาดบ่าย
ตลาดหุ้นไทยแกว่งตัวแคบในแดนบวกสลับลบขณะที่ตลาดหุ้นในภูมิภาคมีการเคลื่อนไหวบวกลบสลับกันไป สำหรับ SET Index มีมูลค่าการซื้อขายที่เบาบางส่วนหนึ่งมาจากนักลงทุนต่างชาติที่ชะลอการลงทุนช่วงวันขอบคุณพระเจ้า(ศุกร์ 23 พ.ย.) การปรับตัวลงของกลุ่มขนส่ง(-1.19 จุด) และกลุ่มธนาคาร(-0.17 จุด) ถูกชดเชยด้วยการปรับตัวเพิ่มขึ้นของกลุ่มพลังงาน(+2.07 จุด) โรงพยาบาล(+0.53 จุด) และกลุ่มอาหาร(+0.50 จุด)
ราคาน้ำมันที่ลดลงมาตั้งแต่ต้นเดือน ต.ค. เป็นประโยชน์แก่กลุ่มประเทศเกิดใหม่ระแวกบ้านเราอย่างเช่น อินโดนีเชีย เนื่องจากทำให้เงินเฟ้อจากราคาน้ำมันลดลง ส่งผลให้ EM concern คลี่คลาย และจะเป็น sentiment บวกกับตลาด อย่างไรก็ดียังมีปัจจัยอื่นๆที่ตลาดให้ความสนใจมากกว่า เช่น ข้อพิพาททางการค้าซึ่งต้องรอดูความคืนหน้าช่วงปลายเดือนนี้ หากเจรจากันได้ตลาดจะฟื้นตัวแรง ก่อนจะไปลุ้นกันต่อสำหรับการประชุม OPEC ช่วงต้นเดือน ธ.ค. ถือว่าตลาดยังมีปัจจัยเสี่ยงรออยู่หลายตัว
สำหรับกลยุทธ์การลงทุนภาคบ่ายเน้นเลือกหุ้นรายตัว อย่าง AOT โดยช่วงเช้าราคาปรับตัวลงมา -1.59% คาดว่ามาจากความกังวลนักท่องเที่ยวจีนที่ลดลงและจะกระทบผลประกอบการที่จะประกาศช่วงปลายเดือนนี้ อย่างไรก็ดีทาง KS research ได้ประเมินนักท่องเที่ยวจีนที่ลดลงค่อนข้างระมัดระวังอยู่แล้ว (conservative) ดังนั้นราคาหุ้นปัจจุบันยังถือว่าน่าสนใจ
ในค่ำคืนนี้ติดตามการเผยแพร่รายงานการประชุมนโยบายทางการเงินของธนาคารกลางยุโรป และพรุ่งนี้จะมีการรายงาน PMI ภาคการผลิตประจำเดือน พ.ย. ของยูโรโซนและสหรัฐอเมริกา โดยตลาดคาดการณ์ที่ 52.0 และ 55.7 ตามลำดับ
หุ้นแนะนำ SAWAD AOT AAV